|  |  |
| --- | --- |
|  |  |
|   |
| **KAUNO MIESTO SAVIVALDYBĖS ADMINISTRACIJA**Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52,el. p. administracijos.direktorius@kaunas.lt, http://www.kaunas.lt.Duomenys kaupiami ir saugomi Juridinių asmenų registre, kodas 188764867 |
|  |  |
| AB „Kauno energija“el. p. info@kaunoenergija.lt       |  |
| **RAŠTAS****DĖL KAUNO MIESTO SAVIVALDYBĖS LŪKESČIŲ AB „KAUNO ENERGIJA“** |
| .................... Nr. ..................... |

 Atsižvelgdamas į Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 9 punktą pateikiu Kauno miesto savivaldybės, AB „Kauno energija“ akcininkės, lūkesčių raštą AB „Kauno energija“ ir jos patronuojamoms
UAB „Petrašiūnų katilinė“ ir UAB „Kauno energija NT“ 2019-2023 metams:

 **Grupės veiklos kryptys**

 AB „Kauno energija“ (toliau – Bendrovė) ir jos patronuojamų UAB „Petrašiūnų katilinė“ ir UAB „Kauno energija NT“ (toliau – Grupė) prioritetinė veikla yra patikimai ir mažiausiomis sąnaudomis aprūpinti vartotojus centralizuotai tiekiama šiluma. Bendrovė gamina, tiekia ir paskirsto vartotojams šilumą Kauno ir Jurbarko miestuose bei Kauno rajone (Akademijos mstl., Ežerėlio m., Domeikavos k., Garliavos m., Girionių k., Neveronių k., Raudondvario k.). Nuo 2010 m. gegužės
1 d. Grupė tiekia karštą vandenį (vykdo karšto vandens tiekėjo veiklą) daliai daugiabučių gyvenamųjų namų Kaune ir Jurbarke bei Kauno rajone tiems vartotojams, kurie teisės aktų nustatyta tvarka bendrovę pasirinko kaip karšto vandens tiekėją. Grupė užima didžiąją dalį šilumos gamybos ir tiekimo rinkos Kaune, Kauno rajone ir Jurbarke. Grupės gamybinius pajėgumus sudaro Bendrovės katilinių gamybiniai pajėgumai ir patronuojamosios bendrovės UAB „Petrašiūnų katilinė“ katilinės gamybiniai pajėgumai Kauno mieste.

 **Veiklos lūkesčiai ir vertinimas**

1. Strateginės veiklos kryptys

 Grupės veiklos kryptys 2019 – 2023 m.: socialiai atsakinga plėtra, kuriant modernią, konkurencingą energetikos bendrovę. Kauno miesto savivaldybė, kaip pagrindinė Bendrovės akcininkė, tikisi, kad Grupė savo veikla prisidės prie Kauno miesto savivaldybės strateginio planavimo dokumentuose įvardintų tikslų ir jiems keliamų uždavinių įgyvendinimo bei jų vertinimo kriterijų ir rodiklių pasiekimo (Kauno m. savivaldybės administracijos strateginio veiklos plano 3-oji programa). Tikimės, kad Grupė, atsižvelgdama į Nacionalinę energetikos strategiją ir Jungtinių tautų darnaus vystymosi tikslus, didindama energetikos sistemų ir energijos suvartojimo efektyvumą kurs efektyvią ir modernią inžinerinio aprūpinimo infrastruktūrą.

1. Inovacijų taikymas Bendrovės veiklos plėtroje

Kauno miesto savivaldybė tikisi, kad Bendrovė, kaip pažangi centralizuoto šilumos tiekimo įmonė Lietuvoje, kurs ir siūlys klientams inovatyvias, atsinaujinančiais energijos ištekliais grįstas paslaugas. Pastatuose diegs energijos vartojimo efektyvumo priemones ir įgyvendins modernius energetinius projektus.

1. Santykių su klientais valdymas

 Nuolat didėjant aptarnavimo kokybės reikalavimams, bei vystantis naujoms technologijoms santykių su klientais valdymas tampa svarbia priemone, sudarančia prielaidas išlaikyti vartotojus lojalius bei pagerinti Grupės veiklos rezultatus. Bendrovė, pasitelkdama šiuolaikines technologijas ir pažangius sprendimus, turi plėsti klientų informavimo sistemas bei vykdyti klientų švietėjišką veiklą apie efektyvų šilumos vartojimą ir centralizuoto šilumos tiekimo naudą, taip nuolat didindama klientų pasitikėjimo indeksą.

1. Šilumos kaina

 Bendrovė, didindama šilumos gamybos efektyvumą, mažindama šilumos perdavimo nuostolius, optimizuodama Grupės valdomą turtą bei mažindama veiklos sąnaudas turi siekti, kad šilumos kaina Kauno mieste būtų mažesnė nei Lietuvos savivaldybėse tiekiamos šilumos kainos vidurkis.

1. Bendradarbiauti su Kauno miesto savivaldybės valdomomis įmonėmis

 Bendradarbiauti su Kauno miesto savivaldybės valdomomis įmonėmis dėl įrangos, technikos ir kitų resursų panaudojimo.

1. Sąnaudų lygio rodikliai

 Siekti, kad Bendrovės pardavimo savikainos lygio rodiklis siektų ne daugiau kaip 65 proc., o veiklos sąnaudų lygio – ne daugiau kaip 6 proc.

1. Grąža akcininkui

 Visose Grupės veiklose turi būti siekiama pelno, ekonominio efektyvumo, verslo vertės augimo ir dividendų pajamingumo. Bendrovės Kauno miesto savivaldybei išmokama dividendų suma 2020-2022 metais turėtų siekti Kauno miesto savivaldybės administracijos direktoriaus
 2014 m. kovo 14 d. įsakymu Nr. A-709 „Dėl dividendų už Savivaldybei nuosavybės teise priklausančias bendrovių akcijas ir savivaldybės įmonių pelno įmokų“ nustatytą Bendrovės paskirstytinojo pelno procento rodiklį.

 **Atskaitomybė**

 Siekiant didinti Grupės veiklos skaidrumą, patrauklumą galimiems verslo partneriams, rengti ir skelbti išsamią ir operatyvią informaciją apie Grupės veiklą ir jos rezultatus Kauno miesto savivaldybės valdomų įmonių veiklos viešumo užtikrinimo tvarkos aprašo, patvirtinto Kauno miesto savivaldybės administracijos direktoriaus 2019 m. kovo 6 d. įsakymu Nr. A-853 „Dėl Kauno miesto savivaldybės valdomų įmonių veiklos viešumo užtikrinimo tvarkos aprašo patvirtinimo“, nustatyta tvarka.

 **Kita informacija**

Atsižvelgiant į šio lūkesčių rašto turinį patikslinti AB „Kauno energija“ veiklos strategiją Kauno miesto savivaldybės valdomų įmonių strategijų sudarymo, atnaujinimo ir įgyvendinimo, pasiektų veikos tikslų atitikties joms nustatytiems veiklos tikslams vertinimo tvarkos aprašo, patvirtinto Kauno miesto savivaldybės tarybos 2018 m. birželio 26 d. sprendimu Nr. T-319, nustatyta tvarka.

|  |  |  |
| --- | --- | --- |
| Administracijos direktorius |  | Vilius Šiliauskas |

R. Endrikis, tel. (8 37) 42 36 17, el. p.raimundas.endrikis@kaunas.lt